Təge ai é mod a tsíg naa bə́ tīndí wa avə́ŋ, zěn yə ásyē wā ē sə́ kig. 14Bə́ man yǎ wa vóan, təge ai ényɔ̄ ā síli wa; amú mə̄ bɔ̄ wā á ngɛ́d anə́ ńzīzíŋ, ású bə́bə̂ bə́ mam bóe, amú miǹsə́m mié mí nə anén ábuí. 15Wayón fə̄ yá ai miǹtyé, ai ḿbɔ́g ó bə̄lə́ wā ? Kə́ ású bǒd bívǔs bóe a, ású míńsə̄m míē mí nə́ ánēn ábuí, ńdɔ mə̌ bɔ̄ wā nálā. 16Hədá ébá bə́sə̄ bə́ dzâ wa, bə́ ngadîban ya, miǹzízíŋ míe mísə̄ myáman kə á məkaban mísə̄, təge ai səsalá; ébá bə́ fadígi wa, bɔ̂ bâyi bɔ́ fadi, ébá bə́ sa wa, bâyi saaban. 17Ású dóe, mayi sɔ́ ai məbálá, mayi lɛdə̌ mə̄və́ŋ móe, Ǹtondôbə énye a kɔ́bɔ, wa yǎ bálóē nâ: "Bətə́bə̄, é Síon yǎ bâmvamǎn kig ai nyé.”